
Eurosport și Max transmit Turneul Celor Patru Trambuline

· Tradiționala competiție de sărituri cu schiurile organizată la trecerea dintre ani este transmisă la Eurosport și pe Max.
· Pius Paschke, Daniel Tschofenig, Jan Hoerl, Stefan Kraft, Andreas Wellinger și Ryoyu Kobaiashi se luptă pentru prestigiosul trofeu.


Eurosport transmite între 28 decembrie și 6 ianuarie a 73-a ediție a Turneului Celor Patru Trambuline. Cei mai buni săritori cu schiurile din lume se întrec în cadrul celor patru etape tradiționale din Germania și Austria pentru unul dintre cele mai râvnite trofee din sport.

Eurosport 1 și Max difuzează în direct toate cele patru competiții, dar și manșele de calificări. Acestea încep la Oberstdorf, de pe trambulina Schattenberg, și continuă cu cel de pe Olympiaschanze din Garmisch-Partenkirchen înainte ca Austria să găzduiască ultimele două etape pe Bergiselschanze din Innsbruck și pe trambulina Paul-Ausserleitner din Bischofshofen.

Turneul Celor Patru Trambuline este unul dintre cele mai prestigioase evenimente din calendarul săriturilor cu schiurile, iar câștigătorul este desemnat combinând punctajele obținute în toate cele patru competiții. Fiecare etapă va avea loc în formatul unic al turneului: sportivii iau parte la dueluri directe în prima rundă, iar câștigătorii, împreună cu câțiva dintre cei mai buni pierzători, avansează în manșa finală.

Printre marii favoriți așteptați să se lupte pentru victorie se află liderul clasamentului general al Cupei Mondiale, Pius Paschke, precum și tânărul Daniel Tschofenig, dar și Stefan Kraft, Jan Hoerl, Andreas Wellinger sau campionul en-titre, Ryoyu Kobaiashi. Kobayashi și Kamil Stoch sunt singurii sportivi în activitate care au reușit să câștige toate cele patru concursuri în aceeași ediție a Turneului Celor Patru Trambuline, în 2018-2019. Doar Sven Hannawald (2001-2002) a mai reușit o asemenea performanță.


Programul transmisiunilor de la Turneul Celor Patru Trambuline:
· 28 decembrie, 17:15 – Oberstdorf, Calificări – Eurosport 1
· 29 decembrie, 17:00 – Oberstdorf – Eurosport 1
· 31 decembrie, 14:00 – Garmisch-Partenkirchen, Calificări – Eurosport 1
· 1 ianuarie, 14:30 – Garmisch-Partenkirchen – Eurosport 1
· 3 ianuarie, 14:15 – Innsbruck, Calificări – Eurosport 1
· 4 ianuarie, 14:30 – Innsbruck – Eurosport 1
· 5 ianuarie, 17:15 – Bischofshofen, Calificări – Eurosport 1
· 6 ianuarie, 17:00 – Bischofshofen – Eurosport 1

Toate competițiile sunt transmise în direct și la cerere și pe Max.

